Homecoming: A Film by Beyoncé

«Homecoming» (ոճավորված որպես «HΘMΣCΘMING», ), վավերագրական համերգային ֆիլմ, որը պատմում է 2018 թվականին «Կոաչելլա» փառատոնում ամերիկացի երգչուհի Բիյոնսեի ելույթի մասին։ Ֆիլմի պրոդյուսերը, ռեժիսորը և սցենարիստը հենց երգչուհին է։

Փրոմոուշն 
2019 թվականի ապրիլի 3-ին տեղեկություն է ստացվել, որ Բիյոնսեն աշխատում է նոր երաժշտության, ինչպես նաև Նեթֆլիքսի հետ համատեղ նախագծի վրա, որը կապված է լինելու 2018 թվականին «Կոաչելլայում» իր ելույթի հետ։ 2019 թվականի ապրիլի 6-ին Նեթֆլիքսը պաշտոնապես հաստատել է նախագիծը՝ սոցցանցերում տեղադրելով դեղին պատկեր՝ վրան գրված «Homecoming», ինչպես նաև ֆիլմի թողարկման ամսաթիվը։ Ֆիլմի թրեյլերը թողարկվել է ապրիլի 8-ին և առաջին 24 ժամվա ընթացքում բոլոր հարթակներում դիտվել ավելի քան 16,6 միլիոն անգամ։ Ֆիլմի թողարկումից հետո Բիյոնսեն թողարկել է «Homecoming: The Live Album» համերգային ալբոմը։

Թողարկում 
Մի քանի պատմականորեն սև բարձրագույն ուսումնական հաստատություններում նախնական ցուցադրություններ են անցկացվել ապրիլի 16-ին, այդ թվում՝ Հովարդի և Տեխասի հարավային համալսարաններում։

Պաշտոնական պրեմիերան կայացել է 2019 թվականի ապրիլի 17-ին Նեթֆլիքսի սթրիմինգային հարթակում։ Նիելսենը հայտնել է, որ առաջին օրն ԱՄՆ-ում ֆիլմը դիտել է ավելի քան մեկ միլիոն մարդ՝ չհաշված դիտումները հեռախոսային սարքերով։ Հեռուստադիտողների 55%-ն աֆրոամերիկացիներ են, ինչն ավելի բարձր էր, քան մինչ այդ դիտվող ցանկացած այլ բնօրինակ սերիալ կամ ֆիլմ, հետևում է մնացել «Թռչունների արկղը», որն ունեցել է 24% աֆրոամերիկացի լսարան։

Քննադատական ընդունելություն 
«Homecoming» ֆիլմն արժանացել է քննադատների լայն ճանաչմանը։ «Rotten Tomatoes» ագրեգատոր կայքում հավանության վարկանիշը կազմել է 98%՝ հիմնված 45 գրախոսության վրա, միջին բալը 10-ից կազմել է 9,05։ Քննադատական կոնսենսուսը համառոտ նշել է՝ «Beychella forever»։ «Metacritic»-ը ֆիլմին տվել է միջին գնահատական՝ 92 միավոր՝ հիմնված 12 գրախոսականի վրա, ինչը վկայում է «համընդհանուր ճանաչումը»։ Այս վարկանիշները կարող են վկայել այն մասին, որ ֆիլմը բոլոր ժամանակների ամենաբարձր գնահատված հեռուստաֆիլմերից մեկն է։

Մրցանակներ և անվանակարգեր

Ծանոթագրություններ 

Ամերիկյան վավերագրական ֆիլմեր
Բիյոնսե
Անգլերեն ֆիլմեր
2019 ֆիլմեր
Կալիֆոռնիայում նկարահանված ֆիլմեր
Netflix-ի արտադրության ֆիլմեր